ฟินันซ่า-กรุงศรีขายกองทุน3-6เดือน
2 บลจ.เปิดขายกองทุนตราสารหนี้ "ฟินันซ่า" 3 เดือน ผลตอบแทน 3.17% ต่อปี "กรุงศรี" 6 เดือน ให้ 3.15% ต่อปี
14 ส.ค. 2555

2 บลจ.เปิดขายกองทุนตราสารหนี้ "ฟินันซ่า" 3 เดือน ผลตอบแทน 3.17% ต่อปี "กรุงศรี" 6 เดือน ให้ 3.15% ต่อปี
นายธีรพันธุ์ จิตตาลาน  กรรมการบริหารและประธานเจ้าหน้าที่บริหารบริษัทหลักทรัพย์จัดการกองทุน (บลจ.) ฟินันซ่า เปิดเผยว่า บริษัทขายกองทุนเปิดฟินันซ่าตราสารหนี้พลัส โรล โอเวอร์ 3เดือน5 (FAM FIPR3M5) เสนอขายครั้งแรก (ไอพีโอ) ตั้งแต่ 9 – 20 ส.ค.2555 รอบการลงทุน 3 เดือน โดยรอบนี้ลงทุนในตราสารหนี้ในประเทศและเงินฝากในต่างประเทศ ป้องกันความเสี่ยงอัตราแลกเปลี่ยนเงินลงทุนในต่างประเทศ ประมาณการผลตอบแทนที่ 3.17% ต่อปี  ลงทุนขั้นต่ำเพียง 2,000 บาท 
"มีแนวโน้มค่อนข้างสูงมากที่ธนาคารแห่งประเทศไทย (ธปท.) จะปรับลดอัตราดอกเบี้ยนโยบายในช่วงที่เหลือของปีนี้   เนื่องจากผลการประชุมล่าสุดของคณะกรรมการนโยบายการเงิน (กนง.) เสียงส่วนใหญ่มองว่าให้คงอัตราดอกเบี้ยเพื่อเป็นกระสุนช่วยเศรษฐกิจในอนาคต ในขณะที่เสียงส่วนน้อยเห็นว่า ควรลดดอกเบี้ยทันที"นายธีรพันธุ์ กล่าว
ด้านนายฉัตรพี ตันติเฉลิม ประธานเจ้าหน้าที่บริหาร บลจ.กรุงศรี เปิดเผยว่า บริษัทเปิดเสนอขายกองทุนเปิดกรุงศ รีตราสารหนี้ 6M32 (KFFIX6M32) ระหว่างวันที่ 15-20 ส.ค.2555 ลงทุนขั้นต่ำ 10,000 บาท อายุโครงการประมาณ 6 เดือน ลงทุนในตราสารหนี้ทั้งในประเทศและต่างประเทศ ผลตอบแทนประมาณ 3.15% ต่อปี 
ทั้งนี้ หลังครบกำหนดอายุโครงการบริษัทจะรับซื้อคืนหน่วยลงทุนอัตโนมัติและสับเปลี่ยนหน่วยลงทุนไปยังกองทุนเปิดกรุงศรีตราสารเงิน (KFCASH) ซึ่งเป็นกองทุนรวมตลาดเงิน เพื่อเพิ่มโอกาสให้ผู้ถือหน่วยลงทุนได้รับผลตอบแทนที่ดีจากการลงทุนต่อไป